CELEX: 62016TN0224
Language: el
Date: 2016-05-10 00:00:00
Title: Υπόθεση T-224/16: Προσφυγή της 10ης Μαΐου 2016 – Messe Friedrichshafen κατά EUIPO – El Corte Inglés (Out Door)

27.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 232/34
            
         Προσφυγή της 10ης Μαΐου 2016 – Messe Friedrichshafen κατά EUIPO – El Corte Inglés (Out Door)
   (Υπόθεση T-224/16)
   (2016/C 232/44)
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Messe Friedrichshafen GmbH (Friedrichshafen, Γερμανία) (εκπρόσωπος: W. Schulte Hemming, δικηγόρος)
   
      Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
   
      Αντίδικος ενώπιον του τμήματος προσφυγών: El Corte Inglés, SA (Μαδρίτη, Ισπανία)
   
      Στοιχεία σχετικά με τη διαδικασία ενώπιον του EUIPO
   
   
      Αιτούσα: Η προσφεύγουσα
   
      Επίδικο σήμα: Εικονιστικό σήμα της Ευρωπαϊκής Ένωσης in den Farben schwarz, gelb und orange που περιέχει τα λεκτικά στοιχεία «Out Door» – Υπ’ αριθ. 6 938 864 αίτηση καταχωρίσεως
   
      Διαδικασία ενώπιον του EUIPO: Διαδικασία ανακοπής
   
      Προσβαλλόμενη απόφαση: Απόφαση του δευτέρου τμήματος προσφυγών του EUIPO της 8ης Φεβρουαρίου 2016 στην υπόθεση R 2302/2011-2
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την προσβαλλόμενη απόφαση, κατά το μέρος που δεν γίνεται δεκτή η καταχώριση του σήματος «Out Door» (αριθ.: 006938864) για προϊόντα και υπηρεσίες των κλάσεων 9, 16, 25, 28, 35, 37, 38, 41, 42, 43 και 45,
            
         
               —
            
            
               επικουρικώς, να ακυρώσει την προσβαλλόμενη απόφαση, κατά το μέρος που δεν γίνεται δεκτή η καταχώριση του σήματος «Out Door» (αριθ.: 006938864) για τα εξής προϊόντα και υπηρεσίες της κλάσεως 35:
               
                  «οργάνωση και διοργάνωση συνεδρίων, διασκέψεων, σεμιναρίων και εργαστηρίων σπουδών, εμπορικών εκθέσεων και εκθέσεων για οικονομικούς και διαφημιστικούς σκοπούς, επίσης και στο Διαδίκτυο και άλλα ηλεκτρονικά μέσα· οργάνωση συμμετοχών σε εμπορικές εκθέσεις· προώθηση πωλήσεων και μεσιτεία εμπορικών επαφών, επαφών σχετικά με προσφορές και οικονομικών επαφών καθώς και εμπορικές υποθέσεις στον τομέα των καταναλωτικών και επενδυτικών προϊόντων στο Διαδίκτυο και λοιπά, ηλεκτρονικά μέσα, επίσης και με τη βοήθεια εικονικής εμπορικής έκθεσης· υπηρεσίες διάθεσης και εκμίσθωσης επιφανειών για περίπτερα και πάγκων εμπορικών εκθέσεων όπου περιλαμβάνονται τα αντίστοιχα είδη εξοπλισμού (περιλαμβανόμενες στην κλάση 35)· διαφήμιση για εκθέτες και μεσιτεία διαφήμισης· μεσιτεία ανακοινώσεων· διακόσμηση περιπτέρων σε εμπορικές εκθέσεις και διακόσμηση σκηνικών·»
               
            
         
               —
            
            
               Να καταδικάσει το EUIPO στα δικαστικά έξοδα της προσφεύγουσας.
            
         
      Προβαλλόμενοι λόγοι
   
   
               —
            
            
               Παράβαση του άρθρου 8, παράγραφος 1, στοιχείο β', του κανονισμού 207/2009·
            
         
               —
            
            
               Παράβαση του άρθρου 76 του κανονισμού 207/2009.